Marie Andree-Eysn

**Marie Andree-Eysn**, rođena kao Marie Eysn (11. novembra 1847. u Hornu, Austrijsko Carstvo;  13. januara 1929. u Berchtesgadenu) bila je austrijska folkloristica, botaničarka i kolekcionarka. Smatra se utemeljiteljicom istraživanja hodočašća.

## Biografija 
Marie Eysn rođena je 1847. godine kao kći bogatog trgovca Aloisa Eysna i njegove supruge Anne Eysn u Hornu u Donjoj Austriji. Majka joj je bila kći trgovca lanom Floriana Pollacka i Margarete Bunzender iz Linza. Oko 1860. porodica se seli u Salzburg. Marie Eysn imala je privatnu poduku i također se nastavila samoobrazovati, posebno na polju botanike. Na nju je utjecao prijateljski kontakt s obitelji botaničara Antona Kernera von Marilauna. Skupljala je alpsko bilje na području Salzburga i izradila fanerogamni herbarij. Od 1887. do 1891. podržavala je Kernera von Marilauna u njegovom djelu *"Schedae ad floram exsiccatam Austro-Hungaricam"*, za koje je priskrbila preko 1200 dokumenata. Prirodoslovnom muzeju u Salzburgu poklonila je zbirku algi koju je sastavila. Osim prirodnih nauka, bavila se i tekstilom te je sastavila značajnu zbirku čipke. Još jedno područje interesa Eysn bila je historija, pa je bila uključena u istraživanje sojenica arheologa Matthäusa Mucha u Mondseeu.

Godine 1903, u dobi od 56 godina, Eysn se udala za geografa i etnografa Richarda Andreea, s kojim je živjela u Münchenu do njegove smrti. Iste godine prešla je s rimokatoličke na evangeličku vjeru. Njezino se istraživanje sada usredotočilo na dokaze pučke pobožnosti, skupljala je zavjete i amulete i poduprla svog supruga njegovim pisanjem *"Votive und Weihegaben des katholischen Volkes in Süddeutschland"* () objavljenog 1904. Vodila je opsežna proučavanja folklora i 1910. objavila svoje glavno djelo *"Volkskundliches aus dem bayrisch-österreichischen Alpengebiet"*, na temelju kojeg se smatra utemeljiteljicom hodočasničkih istraživanja. Iste je godine velik dio pripadajuće zavjetne zbirke ostavila berlinskom Muzeju Evropske kulture (tada "Königliche Sammlung für deutsche Volkskunde in Berlin"). Prethodno je muzeju ustupila razne pojedinačne predmete i zbirke, a 1907. postala je počasna članica muzejskog društva. Nakon smrti njezina supruga 1912. i Prvog svjetskog rata, Andree-Eysn je živjela siromašno, kao posljedica rata i inflacije. Prodavala je dijelove svojih kolekcija muzejima kako bi zaradila za život. Rupprecht von Bayern joj je osigurao  stan u vili Brandholzlehen u Berchtesgadenu, gdje je provela ostatak života. U suradnji s folkloristom Rudolfom Krißom je nastala osnova vjerske folklorne zbirke koja je kasnije otišla u Bavarski nacionalni muzej u Münchenu. Godine 1920. Andree-Eysn postala je počasna članica bečkog *Vereina für Volkskunde (* ). Umrla je 1929. u dobi od 81 godine u Berchtesgadenu i, nakon protestantske kremacije u Münchenu, pokopana je u grob svojih roditelja na gradskom groblju u Salzburgu.

## Bibliografija 
* Marie Eysn: *Über alte Steinkreuze und Kreuzsteine in der Umgebung Salzburgs (mit 6 Abbildungen).* In: *Zeitschrift für österreichische Volkskunde.* 3. Jg., F. Tempsky, Wien und Prag 1897, S. 65–78 (online).
* Marie Eysn: *Aus vergangenen Tagen.* In: *7. Jahresbericht des Sonnblickvereines für das Jahr 1898.* Wien 1898, S. 1–8.
* Marie Eysn: *Hag und Zaun im Herzogthum Salzburg (mit 26 Textabbildungen).* In: *Zeitschrift für österreichische Volkskunde.* 4. Jg., F. Tempsky, Wien und Prag 1898, S. 273–289 (online).
* Marie Eysn: *Das Frautragen im Salzburgischen.* In: *Zeitschrift des Vereins für Volkskunde.* 9. Jg., Berlin 1899, S. 154-157 (online).
* Marie Andree-Eysn: *Die Perchten im Salzburgischen.* In: *Archiv für Anthropologie. Neue Folge.* Bd. III, Friedrich Vieweg und Sohn, Braunschweig 1905, S. 122–141 (online).
* Marie Andree-Eysn: *Die Perchten im Salzburgischen.* In: *Sonderdruck aus dem Archiv für Anthropologie. Neue Folge.* III. Band, 2. Heft, Friedrich Vieweg und Sohn, Braunschweig 1905 (online).
* Marie Andree-Eysn: *Der Birnbaum auf dem Walserfelde.* In: *Bayerische Hefte für Volkskunde.* 2. Jg., H. 4 (1915), S. 13(185)–16(188) (online).

## Reference 
Kategorija:Biografije, Horn
Kategorija:Rođeni 1847.
Kategorija:Umrli 1929.
Kategorija:Austrijski folkloristi
Kategorija:Austrijski botaničari